CELEX: 62008TJ0095
Language: el
Date: 2010-11-12 00:00:00
Title: Απόφαση του Γενικού Δικαστηρίου (όγδοο τμήμα) της 12ης Νοεμβρίου  2010. # Ιταλική Δημοκρατία κατά Ευρωπαϊκής Επιτροπής. # ΕΓΤΠΕ - Τμήμα "Εγγυήσεων" - Δαπάνες αποκλειόμενες από την κοινοτική χρηματοδότηση - Καθεστώς ενισχύσεως στην παραγωγή στον τομέα των μεταποιημένων προϊόντων με βάση τα οπωροκηπευτικά - Έκτακτα μέτρα στηρίξεως στον τομέα του βοείου κρέατος - Καθεστώς πριμοδοτήσεων καπνού. # Υπόθεση T-95/08.

Απόφαση του Γενικού Δικαστηρίου (όγδοο τμήμα) της 12ης Νοεμβρίου 2010 – Ιταλία κατά Επιτροπής
      (Υπόθεση T-95/08)
      «ΕΓΤΠΕ – Τμήμα Εγγυήσεων – Δαπάνες αποκλειόμενες από την κοινοτική χρηματοδότηση – Καθεστώς ενισχύσεως στην παραγωγή στον τομέα των μεταποιημένων προϊόντων με βάση τα οπωροκηπευτικά – Έκτακτα μέτρα στηρίξεως στον τομέα του βοείου κρέατος – Καθεστώς πριμοδοτήσεων καπνού»
      1.                     Γεωργία – ΕΓΤΠΕ – Εκκαθάριση των λογαριασμών – ΄Αρνηση επιβαρύνσεως με δαπάνες προκύπτουσες από πλημμέλειες κατά την εφαρμογή
            των κοινοτικών ρυθμίσεων – Αμφισβήτηση από το ενδιαφερόμενο κράτος μέλος – Βάρος αποδείξεως – Κατανομή μεταξύ της Επιτροπής
            και του κράτους μέλους (Κανονισμός 729/70 του Συμβουλίου) (βλ. σκέψεις 17, 39)
      2.                     Γεωργία – Κοινή γεωργική πολιτική – Χρηματοδότηση από το ΕΓΤΠΕ – Αρχές – Άρνηση αναλήψεως των αντικανονικών δαπανών – Διαπίστωση
            ελλείψεων στο σύστημα ελέγχου που εφαρμόζει κράτος μέλος (Κανονισμός 729/70 του Συμβουλίου) (βλ. σκέψεις 43-47)
      3.                     Γεωργία – Κοινή γεωργική πολιτική – Χρηματοδότηση από το ΕΓΤΠΕ –Διαδικασία εκκαθάρισης των λογαριασμών – Αντικείμενο – Δημοσιονομική
            διόρθωση μη συνιστώσα κύρωση (βλ. σκέψη 48)
      4.                     Γεωργία – Κοινή γεωργική πολιτική – Χρηματοδότηση από το ΕΓΤΠΕ – Αρχές – Άρνηση αναλήψεως των δαπανών που συνδέονται με πρακτικές
            ασυμβίβαστες με το κοινοτικό δίκαιο – Περιθώριο εκτιμήσεως της Επιτροπής – Δεν υφίσταται (Κανονισμός 729/70 του Συμβουλίου,
            άρθρα 2 και 3) (βλ. σκέψη 49)
      5.                     Γεωργία – ΕΓΤΠΕ – Χορήγηση ενισχύσεων και πριμοδοτήσεων – Υποχρέωση των κρατών μελών να οργανώσουν αποτελεσματικό σύστημα
            διοικητικών και επιτόπιων ελέγχων (βλ. σκέψη 77)
      6.                     Διαδικασία – Δικόγραφο της προσφυγής – Απαιτήσεις ως προς τον τύπο – Προσδιορισμός του αντικειμένου της διαφοράς – Συνοπτική
            έκθεση των προβαλλόμενων ισχυρισμών (Κανονισμός Διαδικασίας του Γενικού Δικαστηρίου, άρθρο 44 § 1, στοιχείο γ΄) (βλ. σκέψη
            114)
      7.                     Γεωργία – Κοινή οργάνωση αγορών – Ακατέργαστος καπνός – Καθεστώς ατομικών ποσοστώσεων παραγωγής που καθιερώνει ο κανονισμός
            2075/92 (Κανονισμός 2075/92 του Συμβουλίου, όπως τροποποιήθηκε με τον κανονισμό 1636/98, άρθρο 9· κανονισμός 2848/98 της Επιτροπής,
            άρθρα 9 και 22) (βλ. σκέψεις 116-119)
      Αντικείμενο 
      
         
               Αίτημα μερικής ακύρωσης της απόφασης 2008/68/EK της Επιτροπής, της 20ής Δεκεμβρίου 2007, σχετικά με την εξαίρεση από την κοινοτική
                  χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού
                  και Εγγυήσεων (ΕΓΤΠΕ), τμήμα Εγγυήσεων (ΕΕ 2008, L 18, σ. 12), στο μέτρο που αποκλείει ορισμένες δαπάνες τις οποίες πραγματοποίησε
                  η Ιταλική Δημοκρατία στους τομείς των μεταποιημένων προϊόντων με βάση τα οπωροκηπευτικά, του βοείου κρέατος και του ακατέργαστου
                  καπνού. 
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Απορρίπτει την προσφυγή. 
               
            
         
                  2)
               
               
                  
               
               
                  	Καταδικάζει την Ιταλική Δημοκρατία στα δικαστικά έξοδα.